Nii näiteks on ekstserptid, katkendid 1.1-2: Mein­hardi tulek Väina jõesuhu; 1.11 : Meinhardi põgenemiskatse Eestisse, 1.13 - rootslaste ristisõda  Viru randa; 1.14 - Meinhardi surm. Piiskop Alberti ajajärgu kroonikas tun­duvad ekstserptidena, s. t. katkenditena, mis siia üle kantud kuskilt teisalt: 5.2 - esimeste läänihärrade nimetus; 6.3-6.5, 6.6 - märkused, mained Ykeskola kloostri asu­tamisest, Kristuse võitlusveliste (Fratres Militiae Christi) ühingu rajamisest; need sündmused ei kuulu kronoloogi­liselt sinna, kus nad seisavad, vaid on katkendilised kokku­võtted, lühikesed mained sündmustest, mis mitmel ajal ennemalt teostunud ja tagantjärele  piiskop Alberti osasse üle kantud.